ระวังสะดุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

วันที่ 28 ก.ค. ตลาดหุ้นน่าจะยังไปได้สวย หากไม่เกิดเหตุการณ์ร้ายแรงในกรุงเทพฯ เชื่อเงินทุนต่างชาติไหลเข้ามาลงทุนต่อเนื่อง 
นายเทิดศักดิ์ ทวีธีระธรรมผู้อำนวยการฝ่ายวิจัย บล.เอเซีย พลัส กล่าวว่า ปัจจัยต่างประเทศยังมีผลเชิงบวกต่อตลาดหุ้น ทั้งผลการทดสอบความแข็งแกร่งของสถาบันการเงินยุโรป และราคาน้ำมันในตลาดโลกน่าจะยืนเหนือ 80 เหรียญสหรัฐต่อบาร์เรลได้ ซึ่งสนับสนุนให้หุ้นกลุ่มพลังงานปรับตัวขึ้นได้ 
“หุ้นกลุ่มพลังงานมีน้ำหนักถึง 40% การที่ราคาน้ำมันขึ้นจะมีผลมากต่อหุ้นไทย ให้แนวต้านต่อไปที่ระดับ 860 จุด และแนวรับระดับ 840 จุด”
อย่างไรก็ตาม หากเกิดเหตุการณ์ระเบิดกลางกรุงเทพฯ เกิดขึ้นซ้ำสอง อาจทำให้นักลงทุนต่างชาติเกิดความกังวลและกระทบเงินทุนชะงักการไหลเข้าลงทุนได้ 
มาร์เก็ตติง กล่าวว่า หุ้นไทยปรับตัวขึ้นแรงกว่าตลาดในภูมิภาค หลังจากอั้นขึ้นมาวันจันทร์ แต่ก็เริ่มเห็นนักลงทุนขายทำกำไรในหุ้นที่ราคาขยับขึ้นมาก่อนหน้านี้ และหันไปทุ่มน้ำหนักกลุ่มพลังงาน แต่ดัชนีที่ปรับขึ้นแรง วันนี้น่าจะมีแรงขายทำกำไรให้ดัชนีอ่อนตัวลงหากไม่มีข่าวบวกใหม่
ดัชนีหุ้นวันที่ 27 ก.ค. ปิดตลาดที่ระดับ 853.68 จุด เพิ่มขึ้น 13.44 จุด หรือ 1.60% มูลค่าการซื้อขายหนาแน่น 42,522 ล้านบาท ดัชนีปิดถือว่าทำสถิติสูงสุดในรอบ 2 ปี 2 เดือน นับจากวันที่ 27 พ.ค. 2551 
ด้านนักลงทุนต่างชาติ ซื้ออีก 2,711 ล้านบาท สถาบันซื้อ 945ล้านบาท บัญชี บล.ซื้อสุทธิ 255ล้านบาท มีเพียงรายย่อยที่ขายสุทธิ 3,911 ล้านบาท